香港地老字號食肆已賣少見少, 餘下的就好像歷史文物, 要好好珍惜同保留, 維記我已經黎過不下數十次, 食既係一種情懷大於食物本身既味道, 因為呢度帶俾大家好多回憶, 伴隨著自己成長既每個階段, 簡樸既裝修, 富有活力既員工, 不變既味道, 豬潤就係其中一樣代表作, 十年如一日, 爽口大件, 厚薄適中且無腥味, 飲一啖濃濃既湯底, 絕對係真材實料,可按個人喜好配上不同既麵底, 食完再叫一杯熱奶茶, 幼滑濃郁, 冬天飲暖笠笠, 幾十蚊仲可以要求幾多?!  